D'on era la Lidia?
Lidia Camprubí i Barris (Manresa, 1946 - 1968), nedadora d'elit del Club Natació Manresa.
Una estrella de la natació que va morir molt jove, als 22 anys, per culpa d'un accident a la carretera. Una nedadora de nivell estatal. Protagonista en el camp de la natació d'una trajectòria tan intensa com breu va ser la seva vida.
La seva germana Marta Camprubí recordava que totes dues vam començar a anar a la piscina de molt petites, quan les dones només hi podien anar els dimecres de 7 a 11 del matí. Fora d'aquest horari no estava ben vist que les nenes o les dones freqüentessin la piscina, es considerava un ambient només per a homes.
El 18 de juny del 1955 es va inaugurar la piscina coberta del Club Natació Manresa i l'entitat va fitxar gairebé dos anys després l'entrenador neerlandès Cor Braasem, una figura decisiva en la carrera esportiva de la Lidia.
Entre el 1957 i el 1962, va obtenir uns grans resultats, als 13 anys, la manresana va fer el rècord català de 200 metres lliures. I el 1960 no va anar als Jocs Olímpics de Roma, tot i que tenia la marca mínima, perquè Espanya no hi podia enviar dues nedadores i la canària Rita Pulido va ser l'afortunada.
Medalles i records van coronar una trajectòria interrompuda el 8 de desembre del 1968 quan viatjava de copilot en un 600.
De Manresa.